Херардо Диего
Детство

Превод от испански: Александър Муратов, Атанас Далчев, 1978

chitanka.info

А твойто детство, де е то, кажи ми?

Аз искам твойто детство.

Водата, дето пи,

цветята, дето стъпка,

възлюбените плитки,

изгубените смехове

как може да не са били те мои?

Кажи, защото аз по тях тъгувам.

Петнадесет години само твои, нивга мои

Не крий от мене свойто детство.

Моли се бог да върне времето назад.

Ще се повтори твойто детство

и ние заедно ще си играем.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.